LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Iepirkums Publisko iepirkumu likuma 8.2 panta kārtībā

**“Metāla konteineru piegāde šķiroto atkritumu savākšanas sistēmas pilnveidošanai Daugavpils pilsētas pašvaldības administratīvajā teritorijā”**

identifikācijas numurs DPD 2015/127

# Iepirkumu komisijas sēdes protokols Nr.4

2015.gada 5.novembrī

SĒDE NOTIEK Daugavpilī, K.Valdemāra ielā 1, Daugavpils pilsētas domes 306.kabinetā.

SĒDE SĀKAS plkst. 16.00.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas priekšsēdētājas vietnieks:Komisijas locekļi: | Jurijs Bārtuls – Daugavpils pilsētas domes Centralizēto iepirkumu nodaļas jurists, Inga Zarāne – Daugavpils pilsētas domes Centralizēto iepirkumu nodaļas ekonomiste, |
|  | Kaspars Laizāns – Daugavpils pilsētas pašvaldības iestādes “Komunālās saimniecības pārvalde” vides inženieris |
| Sēdi protokolē | Komisijas loceklis J.Bārtuls.  |

**Komisijas izveidošanas pamats:** Domes izpilddirektores 2015.gada 20.oktobra rīkojums Nr.284.

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 20.oktobrī. Iepirkuma nolikums ievietots Daugavpils pilsētas pašvaldības mājas lapā – 2015.gada 20.oktobrī.

Komisijas sēdes darba kārtība: Lēmuma par uzvarētāju pieņemšana.

**I. Lēmuma par uzvarētāju pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību.
2. Komisijas loceklis Jurijs Bārtuls ziņo, ka pieteikumu dalībai iepirkumā bija iesnieguši trīs pretendenti – SIA “PEPI RER”, SIA “GWG WASTECARE SOLUTIONS”, SIA “Clean R” .
3. 2015.gada 2.novembra sēdē (protokols Nr.2) iepirkumu komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā cena par vienību kopsummu EUR bez PVN**  |
| 3.1. | SIA “PEPI RER” | 9 933,00 |
| 3.2. | SIA “GWG WASTECARE SOLUTIONS” | 9 992,00 |
| 3.3. | SIA “Clean R” | 11 450,00 |

1. 2015.gada 5.novembra sēdē (prot.Nr.3) iepirkumu komisija nolēma izslēgt no dalības iepirkumā SIA “GWG WASTECARE SOLUTIONS”, reģ.Nr.40103616471, juridiskā adrese: Lielā iela 69A, Rīga piedāvājumu, sakarā ar to, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā (2015.gada 20.oktobris), ir nodokļu parāds.
2. 2015.gada 5.novembra sēdē (protokols Nr.3) iepirkumu komisija konstatēja, ka no visiem iesniegtajiem atbilstošajiem piedāvājumiem viszemāko cenu iepirkumā piedāvā pretendents SIA „PEPI RER”. Iepirkumu komisija nolēma atzīt SIA „PEPI RER” par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības iepirkumā “Metāla konteineru piegāde šķiroto atkritumu savākšanas sistēmas pilnveidošanai Daugavpils pilsētas pašvaldības administratīvajā teritorijā”, identifikācijas numurs DPD 2015/127 un pārbaudīt Publisko iepirkumu likuma 8.2 panta piektajā daļā norādīto izslēdzošo apstākļu esamību attiecībā uz pretendentu.
3. Komisijas loceklis J.Bārtuls ziņo, ka atbilstoši e-izziņai pretendentam SIA „PEPI RER” uz 2015.gada 5.novembri nav informācijas par aktuāliem maksātnespējas, likvidācijas procesiem un pārtrauktu saimniecisko darbību, kā arī nav aktuālu nodokļa parādu, kas pārsniedz 150 *euro*. Komisijas locekļi izskata e-izziņas un konstatē, ka attiecībā uz pretendentu – SIA „PEPI RER” nepastāv Publisko iepirkumu likuma 8.2 panta piektajā daļā norādītie izslēgšanas nosacījumi.
4. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – viszemākā cena, pretendents SIA „PEPI RER” atzīstams par uzvarētāju iepirkumā. Pretendenta SIA “Clean R” piedāvājums ir noraidāms, jo tā piedāvātā līgumcena nav viszemākā.
5. Pamatojoties uz Publisko iepirkumu likuma 8.2 panta devīto daļu, **iepirkuma komisija nolemj:**
	1. atzīt **SIA „PEPI RER”**, reģ.Nr. 44103026983, juridiskā adrese: Parka iela 25, Valka, Valkas nov., par uzvarētāju iepirkumā “Metāla konteineru piegāde šķiroto atkritumu savākšanas sistēmas pilnveidošanai Daugavpils pilsētas pašvaldības administratīvajā teritorijā”, identifikācijas numurs DPD 2015/127 un piešķirt līguma slēgšanas tiesības par summu EUR 9 933,00 bez PVN;
	2. uzdot komisijas loceklim J.Bārtulim sagatavot rakstveida paziņojumu pretendentiem par iepirkuma rezultātiem;
	3. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 16.10.

Komisijas priekšsēdētāja J.Kornutjaka

Komisijas priekšsēdētājas vietnieks J.Bārtuls

Komisijas locekļi I.Zarāne

 K.Laizāns